CELEX: E1999C0276
Language: el
Date: 1999-11-17 00:00:00
Title: Απόφαση της Εποπτεύουσας Αρχής της ΕΖΕΣ αριθ. 276/99/COL, της 17ης Νοεμβρίου 1999, η οποία περιλαμβάνει νέες κατευθυντήριες γραμμές σχετικά με τις κρατικές ενισχύσεις προς τη ναυπηγική βιομηχανία οι οποίες χορηγούνται ως αναπτυξιακή βοήθεια σε μία αναπτυσσόμενη χώρα και τροποποιεί για εικοστή πρώτη φορά τους διαδικαστικούς και ουσιαστικούς κανόνες στον τομέα των κρατικών ενισχύσεων

Σημαντική ανακοίνωση νομικού περιεχομένου

|

E1999C0276

Απόφαση της Εποπτεύουσας Αρχής της ΕΖΕΣ αριθ. 276/99/COL, της 17ης Νοεμβρίου 1999, η οποία περιλαμβάνει νέες κατευθυντήριες γραμμές σχετικά με τις κρατικές ενισχύσεις προς τη ναυπηγική βιομηχανία οι οποίες χορηγούνται ως αναπτυξιακή βοήθεια σε μία αναπτυσσόμενη χώρα και τροποποιεί για εικοστή πρώτη φορά τους διαδικαστικούς και ουσιαστικούς κανόνες στον τομέα των κρατικών ενισχύσεων  

Επίσημη Εφημερίδα αριθ. L 135 της 08/06/2000 σ. 0036 - 0040

Απόφαση της Εποπτεύουσας αρχής της ΕΖΕΣαριθ. 276/99/COLτης 17ης Νοεμβρίου 1999η οποία περιλαμβάνει νέες κατευθυντήριες γραμμές σχετικά με τις κρατικές ενισχύσεις προς τη ναυπηγική βιομηχανία οι οποίες χορηγούνται ως αναπτυξιακή βοήθεια σε μία αναπτυσσόμενη χώρα και τροποποιεί για εικοστή πρώτη φορά τους διαδικαστικούς και ουσιαστικούς κανόνες στον τομέα των κρατικών ενισχύσεωνΗ ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο(1), και ιδίως τα άρθρα 61 έως 63,τη συμφωνία ανάμεσα στα κράτη της ΕΖΕΣ σχετικά με την ίδρυση της Εποπτεύουσας Αρχής και του Δικαστηρίου(2), και ιδίως το άρθρο 24 και το άρθρο 1 του πρωτοκόλλου 3,Εκτιμώντας:ότι, σύμφωνα με το άρθρο 24 της συμφωνίας για την Εποπτεύουσα Αρχή και το Δικαστήριο, η Εποπτεύουσα Αρχή της ΕΖΕΣ θα πρέπει να εφαρμόσει τις διατάξεις που αφορούν τις κρατικές ενισχύσεις·ότι, σύμφωνα με το άρθρο 5 παράγραφος 2 στοιχείο β) της συμφωνίας για την Εποπτεύουσα Αρχή και το Δικαστήριο, η Εποπτεύουσα Αρχή της ΕΖΕΣ θα πρέπει να εκδώσει ανακοινώσεις ή κατευθυντήριες γραμμές για θέματα που αφορούν τη συμφωνία ΕΟΧ, εάν προβλέπεται ρητά από τη συμφωνία αυτή ή από τις συμφωνίες σχετικά με την Εποπτεύουσα Αρχή και το Δικαστήριο ή εάν αυτό κριθεί αναγκαίο από την Εποπτεύουσα Αρχή της ΕΖΕΣ·επικαλούμενη τους διαδικαστικούς και ουσιαστικούς κανόνες στον τομέα των κρατικών ενισχύσεων(3) οι οποίοι εγκρίθηκαν στις 19 Ιανουαρίου 1994 από την Εποπτεύουσα Αρχή της ΕΖΕΣ(4)·εκτιμώντας ότι στις 10 Ιουνίου 1997 η Ευρωπαϊκή Επιτροπή κοινοποίησε στα κράτη μέλη μια ενημερωμένη κατάσταση σχετικά με τις επιλέξιμες χώρες [επιστολή προς τα κράτη μέλη SG(97) D/4345 της 10ης Ιουνίου 1997]·ότι θα πρέπει να διασφαλισθεί η ομοιόμορφη εφαρμογή των κανόνων του ΕΟΧ σχετικά με τις κρατικές ενισχύσεις σε ολόκληρο τον Ευρωπαϊκό Οικονομικό Χώρο·ότι, σύμφωνα με το σημείο ΙΙ του κεφαλαίου "γενικά", που βρίσκεται στο τέλος του παραρτήματος XV της συμφωνίας ΕΟΧ, η Εποπτεύουσα Αρχή της ΕΖΕΣ πρέπει να θεσπίσει, κατόπιν διαβούλευσης με την Ευρωπαϊκή Επιτροπή, τις αντίστοιχες πράξεις μ' αυτές που έχει θεσπίσει η Επιτροπή προκειμένου να υπάρξουν οι ίδιοι όροι ανταγωνισμού·ότι ο κανονισμός (ΕΚ) αριθ. 1540/98 του Συμβουλίου, της 29ης Ιουνίου 1998, που αφορά τους νέους κανόνες σχετικά με τις ενισχύσεις στη ναυπηγική βιομηχανία, ο οποίος αντικατέστησε την οδηγία 90/684/ΕΟΚ του Συμβουλίου, της 21ης Δεκεμβρίου 1990, σχετικά με τις ενισχύσεις προς τη ναυπηγική βιομηχανία, όπως είχε τροποποιηθεί τελευταία από την οδηγία 94/73/ΕΚ του Συμβουλίου, της 19ης Δεκεμβρίου 1994, περιελήφθη στο σημείο 1.Β του παραρτήματος XV της συμφωνίας ΕΟΧ κατόπιν κοινής απόφασης αριθ. 12/99 της Μεικτής Επιτροπής του ΕΟΧ, της 29ης Ιανουαρίου 1999,ΑΠΟΦΑΣΙΖΕΙ:1. Το κεφάλαιο 31 των κατευθυντήριων γραμμών σχετικά με τις κρατικές ενισχύσεις αντικαθίσταται από το κείμενο του παραρτήματος Ι της παρούσας απόφασης.2. Τα κράτη ΕΖΕΣ θα ενημερωθούν σχετικά με την παρούσα απόφαση με επιστολή η οπoία θα περιλαμβάνει και ένα αντίγραφο της απόφασης, καθώς και το παράρτημα Ι.3. Η Ευρωπαϊκή Επιτροπή θα ενημερωθεί σύμφωνα με το πρωτόκολλο 27 στοιχείο δ) της συμφωνίας ΕΟΧ με επιστολή που θα περιλαμβάνει ένα αντίγραφο της παρούσας απόφασης, καθώς και το παράρτημα Ι.4. Η απόφαση, περιλαμβανομένου και του παραρτήματος Ι, θα δημοσιευθεί στο τμήμα ΕΟΧ, καθώς και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.5. Το κείμενο της παρούσας απόφασης στην αγγλική γλώσσα είναι το μόνο αυθεντικό.Βρυξέλλες, 17 Νοεμβρίου 1999.Για την Εποπτεύουσα Αρχή της ΕΖΕΣΟ ΠρόεδροςKnut Almestad(1) Στο εξής συμφωνία ΕΟΧ.(2) Στο εξής συμφωνία για την Εποπτεύουσα Αρχή και το Δικαστήριο.(3) Στο εξής κατευθυντήριες γραμμές σχετικά με τις κρατικές ενισχύσεις.(4) Είχαν δημοσιευθεί αρχικά στην ΕΕ L 240 της 15.9.1994 και στο συμπλήρωμα ΕΟΧ αριθ. 34 την ίδια ημερομηνία, ενώ η τελευταία τροποποίηση (20ή) έγινε με την απόφαση αριθ. 275/99/COL της 17ης Νοεμβρίου 1999 (ΕΕ L 137 της 8ης Ιουνίου 2000).ΠΑΡΑΡΤΗΜΑ Ι"31. ΕΝΙΣΧΥΣΗ ΣΤΗ ΝΑΥΠΗΓΙΚΗ ΒΙΟΜΗΧΑΝΙΑ Η ΟΠΟΙΑ ΧΟΡΗΓΕΙΤΑΙ ΩΣ ΑΝΑΠΤΥΞΙΑΚΗ ΕΝΙΣΧΥΣΗ ΣΕ ΜΙΑ ΤΡΙΤΗ ΧΩΡΑ(1)1. Το άρθρο 3 παράγραφος 5 της πράξης η οποία αναφέρεται στο σημείο 1.Β του παραρτήματος ΧV της συμφωνίας ΕΟΧ σχετικά με τις ενισχύσεις προς τη ναυπηγική βιομηχανία(2) ορίζει ότι η ενίσχυση για τη ναυπηγική βιομηχανία και τη μετατροπή πλοίων η οποία χορηγείται ως αναπτυξιακή βοήθεια σε μία αναπτυσσόμενη χώρα δεν υπόκειται στο ανώτατο όριο που ισχύει για την παραγωγή, όπως προβλέπεται από το άρθρο 3 παράγραφος 1 του κανονισμού σχετικά με τις ενισχύσεις προς τη ναυπηγική βιομηχανία.2. Η ενίσχυση αυτή μπορεί να θεωρηθεί ως συμβιβάσιμη με τη συμφωνία ΕΟΧ υπό τον όρο ότι συμφωνεί με τους όρους που προβλέπει προς το σκοπό αυτό η συμφωνία της ομάδας εργασίας αριθ. 6 του ΟΟΣΑ, που αφορά την ερμηνεία των άρθρων 6 έως 8 του ψηφίσματος του Συμβουλίου του ΟΟΣΑ της 3ης Αυγούστου 1981 (συμφωνία σχετικά με τις εξαγωγικές πιστώσεις για τα πλοία).3. Οποιαδήποτε τέτοια πρόταση θα πρέπει προηγουμένως να κοινοποιείται στην Εποπτεύουσα Αρχή της ΕΖΕΣ. Με βάση αυτή την κοινοποίηση, η Εποπτεύουσα Αρχή θα ελέγχει κατά πόσο βοηθά πράγματι την ανάπτυξη η προτεινόμενη ενίσχυση, προκειμένου να βεβαιωθεί ότι είναι συμβιβάσιμη με τη συμφωνία που αφορά τις εξαγωγικές πιστώσεις για τα πλοία.4. Όσον αφορά το τελευταίο σημείο, η Εποπτεύουσα Αρχή της ΕΖΕΣ διασφαλίζει ότι η προτεινόμενη ενίσχυση συμφωνεί με τα κριτήρια που προβλέπει το έγγραφο του ΟΟΣΑ C/WP6(84)3, της 18ης Ιανουαρίου 1984, το οποίο αφορά την ερμηνεία του άρθρου 6 της συμφωνίας σχετικά με τις εξαγωγικές πιστώσεις για τα πλοία(3).5. Κατά συνέπεια, η χορήγηση αναπτυξιακής βοήθειας από τα κράτη της ΕΖΕΣ θα πρέπει να πληροί τα ακόλουθα κριτήρια:1. μπορεί να μην χορηγηθεί ενίσχυση για τη ναυπήγηση πλοίων τα οποία θα φέρουν σημαία ευκολίας·2. στην περίπτωση που η ενίσχυση δεν μπορεί να χαρακτηρισθεί ως δημόσια αναπτυξιακή ενίσχυση στο πλαίσιο του ΟΟΣΑ, ο χορηγός θα πρέπει να επιβεβαιώσει ότι η ενίσχυση χορηγείται βάσει διακυβερνητικής συμφωνίας·3. ο χορηγός πρέπει να παράσχει επαρκείς διαβεβαιώσεις ότι ο πραγματικός ιδιοκτήτης είναι κάτοικος της δικαιούχου χώρας και ότι η δικαιούχος εταιρεία δεν αποτελεί μη λειτουργική θυγατρική κάποιας αλλοδαπής εταιρείας·4. ο δικαιούχος θα πρέπει να δεσμευθεί ότι δεν θα πουλήσει το πλοίο χωρίς την προηγούμενη έγρκιση της κυβέρνησης.Επιπλέον, η ελάχιστη ένταση της ενίσχυσης θα πρέπει να ανέρχεται στο 25 % σύμφωνα με τη μέθοδο του υπολογισμού του ΟΟΣΑ [βλέπε έγγραφο του ΟΟΣΑ C/WP6(85)62 της 21ης Οκτωβρίου 1985].6. Εξάλλου, η συμφωνία σχετικά με τις εξαγωγικές πιστώσεις για τα πλοία δεν προβλέπει κάποια κριτήρια όσον αφορά την κατάταξη των επιλέξιμων χωρών για τη χορήγηση αναπτυξιακής βοήθειας. Η Εποπτεύουσα Αρχή της ΕΖΕΣ αποφάσισε, με βάση την πρακτική της Ευρωπαϊκής Επιτροπής, να θεωρήσει ως συμβιβάσιμη με τη συμφωνία ΕΟΧ τη χορήγηση αναπτυξιακής βοήθειας στις ακόλουθες χώρες βάσει των όρων που προβλέπει το άρθρο 3 παράγραφος 5 του κανονισμού για τη ναυπηγική βιομηχανία:α) κράτη ΑΚΕ(4)·β) υπερπόντιες χώρες και εδάφη των κρατών μελών της ΕΚ(5)·γ) όλες οι χώρες που δεν περιλαμβάνονται στα στοιχεία α) ή β) παραπάνω οι οποίες κατατάσσονται βάσει του καταλόγου ΕΑΒ του ΟΟΣΑ σε τρεις κατηγορίες, που είναι οι ελάχιστα ανεπτυγμένες χώρες (ΕΚ), οι χώρες χαμηλού εισοδήματος (ΧΧΕ) και οι χώρες χαμηλότερου μέσου εισοδήματος (ΧΧΜΕ). Οι χώρες αυτές είναι οι ακόλουθες:- Αφγανιστάν (ΕΑΧ),- Αλβανία (ΧΧΕ),- Αλγερία (ΧΧΜΕ),- Αρμενία (ΧΧΕ),- Αζερμπαϊτζάν (ΧΧΕ),- Μπανγκλαντές (ΕΑΧ),- Μπουτάν (ΕΑΧ),- Βολιβία (ΧΧΜΕ),- Βοσνία και Ερζεγοβίνη (ΧΧΕ),- Καμπότζη (ΕΑΧ),- Κίνα (ΧΧΕ),- Κολομβία (ΧΧΜΕ),- Κόστα Ρίκα (ΧΧΜΕ),- Κούβα (ΧΧΜΕ),- Ανατολικό Τιμόρ (ΧΧΜΕ),- Ισημερινός (ΧΧΜΕ),- Αίγυπτος (ΧΧΜΕ),- Ελ Σαλβαδόρ (ΧΧΜΕ),- Πρώην Γιουγκοσλαβική Δημοκρατία της Μακεδονίας (ΧΧΜΕ),- Γεωργία (ΧΧΕ),- Γουατεμάλα (ΧΧΜΕ),- Ονδούρα (ΧΧΕ),- Ινδία (ΧΧΕ),- Ινδονησία (ΧΧΜΕ),- Ιράν (ΧΧΜΕ),- Ιράκ (ΧΧΜΕ),- Ιορδανία (ΧΧΜΕ),- Καζακστάν (ΧΧΜΕ),- Κιργιζία (ΧΧΕ),- Λάος (ΕΑΧ),- Λίβανος (ΧΧΜΕ),- Μαλδίβες (ΕΑΧ),- Νήσοι Μάρσαλ (ΧΧΜΕ),- Ομοσπονδία Κρατών της Μικρονησίας (ΧΧΜΕ),- Μολδαβία (ΧΧΜΕ),- Μογγολία (ΧΧΕ),- Μαρόκο (ΧΧΜΕ),- Μιανμάρ (ΕΑΧ),- Νεπάλ (ΕΑΧ),- Νικαράγουα (ΧΧΕ),- Νιούκ (ΧΧΜΕ),- Βόρεια Κορέα (ΧΧΜΕ),- Πακιστάν (ΧΧΕ),- Νήσοι Παλάου (ΧΧΜΕ),- Περιοχές υπό παλαιστινιακή διοίκηση (ΧΧΜΕ),- Παναμάς (ΧΧΜΕ),- Παραγουάη (ΧΧΜΕ),- Περού (ΧΧΜΕ),- Φιλιπίνες (ΧΧΜΕ),- Σρι Λάνκα (ΧΧΕ),- Συρία (ΧΧΜΕ),- Τατζικιστάν (ΧΧΕ),- Ταϊλάνδη (ΧΧΜΕ),- Τοκελάου (ΧΧΜΕ),- Τυνησία (ΧΧΜΕ),- Τουρκία (ΧΧΜΕ),- Τουρκμενιστάν (ΧΧΜΕ),- Ουζμπεκιστάν (ΧΧΜΕ),- Βενεζουέλα (ΧΧΜΕ),- Βιετνάμ (ΧΧΕ),- Υεμένη (ΕΑΧ),- Ομοσπονδιακή Δημοκρατία της Γιουγκοσλαβίας (ΧΧΜΕ).7. Οι χώρες υψηλού μέσου εισοδήματος (ΧΥΜΕ) δεν είναι επιλέξιμες.8. Η Εποπτεύουσα Αρχή της ΕΖΕΣ εντούτοις, προκειμένου να προστατεύσει τα συμφέροντα της ναυπηγικής βιομηχανίας των κρατών ΕΖΕΣ, θα μπορούσε να επιτρέψει στα κράτη ΕΖΕΣ να χορηγήσουν αναπτυξιακή βοήθεια στις χώρες που δεν εμπίπτουν στις προαναφερόμενες κατηγορίες, υπό τον όρο ότι τα κράτη ΕΖΕΣ θα αποδείξουν ότι μια τρίτη χώρα που έχει υπογράψει τη συμφωνία ΟΟΣΑ σκοπεύει να χορηγήσει αναπτυξιακή βοήθεια για ένα συγκεκριμένο έργο. Στην περίπτωση αυτή η Εποπτεύουσα Αρχή της ΕΖΕΣ κρίνει ότι συμβιβάζεται με τη συμφωνία ΕΟΧ η αναπτυξιακή βοήθεια που πρόκειται να χορηγηθεί για το εν λόγω έργο και η οποία θα πρέπει να έχει την ίδια ένταση με αυτή που προτίθεται να χορηγήσει μια τρίτη χώρα η οποία έχει υπογράψει τη συμφωνία ΟΟΣΑ.9. Προκειμένου να γίνεται αυστηρή εφαρμογή του άρθρου 3 παράγραφος 5 του κανονισμού για τη ναυπηγική βιομηχανία και να διασφαλίζεται ότι θα τηρούνται τα κριτήρια τα οποία αναφέρονται στην παράγραφο 5 παραπάνω, τα κράτη ΕΖΕΣ θα πρέπει να δεσμευθούν επισήμως ότι θα εξετάζουν κάθε κοινοποίηση αναπτυξιακών σχεδίων σύμφωνα με το άρθρο 3 παράγραφος 7 του κανονισμού για τη ναυπηγική βιομηχανία για να διαπιστώσουν εάν τηρούνται τα κριτήρια αυτά. Θα πρέπει επίσης να δίνουν λεπτομερείς πληροφορίες σχετικά με το έργο προκειμένου να προσδιορισθεί το κόστος του σε σχέση με τις αγοραίες τιμές ανάλογων πλοίων.10. Γνωστοποιείται στα κράτη ΕΖΕΣ ότι, όσον αφορά το κριτήριο της σημαίας ευκολίας [σημείο 5)1 παραπάνω], η Εποπτεύουσα Αρχή ΕΖΕΣ θα θεωρήσει τις σημαίες των ακόλουθων χωρών ως σημαίες ευκολίας:- Αντίγκουα και Μπαρμπούντα,- Μπαχάμες,- Βερμούδα,- Νήσοι Καϊμάν,- Κύπρος,- Ονδούρα,- Λίβανος,- Λιβερία,- Μάλτα,- Νήσοι Μάρσαλ,- Παναμάς,- Άγιος Βικέντιος,- Βανουάτου,- Μαυρίκιος.11. Οι διατάξεις του παρόντος κεφαλαίου θα ισχύουν μέχρι τη λήξη της πράξης που αναφέρεται στο σημείο 1.Β του παραρτήματος XV της συμφωνίας ΕΟΧ."(1) Το κεφάλαιο αυτό αντιστοιχεί στην επιστολή της Επιτροπής προς τα κράτη μέλη SG(89) D/311 της 3ης Ιανουαρίου 1989, όπως ενημερώθηκε τελευταία με την επιστολή της Επιτροπής προς τα κράτη μέλη SG(97) D/4345 της 10ης Ιουνίου 1997. Αυτές οι ενημερωμένες καταστάσεις με τις επιλέξιμες χώρες και τις σημαίες ευκολίας δημοσιεύονται στην ανακοίνωση της Επιτροπής που αφορά την κατάσταση των επιλέξιμων χωρών για τη χορήγηση αναπτυξιακής βοήθειας.(2) Κανονισμός (ΕΚ) αριθ. 1540/98 του Συμβουλίου, της 29ης Ιουνίου 1998, που καθορίζει τους νέους κανόνες σχετικά με τις ενισχύχεις προς τη ναυπηγική βιομηχανία. Ο κανονισμός αυτός του Συμβουλίου, όπως προσαρμόστηκε ενόψει της συμφωνίας ΕΟΧ με την απόφαση αριθ. 12/99 της Μεικτής Επιτροπής του ΕΟΧ της 29ης Ιανουαρίου 1999, θα αναφέρεται στο εξής ως κανονισμός σχετικά με τη ναυπηγική βιομηχανία.(3) Ομάδα εργασίας αριθ. 6 του Συμβουλίου για την αναθεώρηση των ορισμών και των διοικητικών διαδικασιών που αφορούν τη συμφωνία σχετικά με τις εξαγωγικές πιστώσεις για τα πλοία.(4) Βλέπε απόφαση 91/400/ΕΚΑΧ, ΕΟΧ του Συμβουλίου και της Επιτροπής, της 25ης Φεβρουαρίου 1991, σχετικά με τη σύναψη της τέταρτης σύμβασης ΑΚΕ-ΕΟΚ (ΕΕ L 229 της 17.8.1991, σ. 1). Κατάλογος χωρών ΑΚΕ στην ανακοίνωση της Επιτροπής σχετικά με τον κατάλογο των επιλέξιμων χωρών, ΕΕ C 218 της 18.7.1997, σ. 9 και 10.(5) Βλέπε παράρτημα Ι της απόφασης 91/482/ΕΟΚ του Συμβουλίου, της 25ης Ιουλίου 1991, σχετικά με τη σύνδεση των υπερπόντιων χωρών και διαμερισμάτων με την Ευρωπαϊκή Οικονομική Κοινότητα (ΕΕ L 263 της 19.9.1991, σ. 1). Κατάλογος υπερπόντιων χωρών και εδαφών (ΥΧΕ) στην ανακοίνωση της Επιτροπής σχετικά με τον κατάλογο των επιλέξιμων χωρών, ΕΕ C 218 της 18.7.1997, σ. 10 και 11.